For anden gang i træk vinder Odense Zoo nemlig guldmedalje i kategorien for dyreparker og akvarier med op til en halv million gæster årligt. Og i år deler de førstepladsen med Aalborg Zoo, oplyser Odense Zoos direktør, Jens Odgaard Olsson

- Det er en kæmpe ære for Odense Zoo at modtage denne pris igen og vi er stolte over at dele førstepladsen med en anden dansk zoologisk have - nemlig Aalborg Zoo. Vi ser det som en stor anerkendelse af vores arbejde, siger Jens Odgaard Olsson

Hvert andet år overrækkes prisen for bedste zoologiske have i Europa, og den uddeles af Anthony Sheridan, der hvert andet år skriver bogen "What Zoos Can Do", hvor 120 europæiske dyreparker og akvarier vurderes.

Læs også : WWF: Fremgang i antallet af ekstremt truede bjerggorillaer

I konkurrencen om at blive Europas bedste zoo bliver de 120 europæiske parker blandt andet vurderet på naturbevaring, gæsteoplevelser og knap 40 andre parametre. Derefter uddeles prisen for bedste zoologiske have i flere kategorier.

De zoologiske haver inddeles nemlig i fem grupper, der er baseret på dyreparkernes størrelse.

Både Odense og Aalborg Zoo ligger i kategorien for haver med op til en halv million gæster om året.